**Njoftim**

Thirrje për aplikim për ekspertë të pavarur, të cilët do të përfshihen në vlerësimin e jashtëm të aktiviteteve të edukimit në vazhdim për profesionistët e shëndetësisë

Kushtet që aplikantët duhet të plotësojnë:

1. Aplikanti mund të jetë pedagog i brendshëm dhe të jashtëm të Universitetit të Mjekësisë, si dhe të institucioneve jo-publike të arsimit të lartë, të akredituara dhe të licencuara nga MASR institucionalisht dhe për programin përkatës të studimit ku ata ushtrojnë aktivitetin, sipas fushës përkatëse të ekspertizës.

ose

2. Aplikanti mund të jetë mjek, farmacist, stomatolog që ka eksperiencë mbi 10 vite në fushën për të cilën kërkohet ekspertiza dhe kanë fituar gradën shkencore “Doktor”. Aplikantët të cilët kanë përfunduar studimet jashtë vendit, duhet të jenë të pajisur me vërtëtim përkatës të njësuar nga Ministria e Arsimit dhe Sportit.

3. Aplikanti duhet të jetë: infermier, mami, logoped, fizioterapist, imazherist, që ka eksperiencë mbi 10 vite në fushën për të cilën kërkohet ekspertiza dhe të jenë të pajisur me diplomë “Master i Shkencave” të vlefshme në të njëjtën fushë të ekspertizës për vlerësimin e aktiviteteve të edukimit në vazhdim. Aplikantët të cilët kanë përfunduar studimet jashtë vendit, duhet të jënë të pajisur me vërtetimin përkatës të njësuar nga Ministria e Arsimit dhe Sportit

Të gjithë ekspertët duhet të jenë të licencuar për ushtrimin e profesionit përkatës brenda ose jashtë vendit.

Dokumentacioni i kërkuar : CV dhe cdo dokument tjetër që provon kushtet e mësipërme. Aplikimi së bashku me dokumentacionet të dorëzohet në adresën info@asck.gov.al

Afati i fundit i dorëzimit 30 Qershor 2025.